Vi har opsagt vores bredbånd (salg af bolig) TDC har anerkendt opsigelsen i tide, alligevel trak de lige en måned ekstra fra vores betalingsservice...
Det har vi påpeget og de har erkendt, men de vil ikke bare tilbageføre beløbet før vi er kommet med oplysninger om hvordan vi vil have pengene tilbage, f.eks. til den konto de har hævet fra  (som de jo har, når de trækker, og som andre firmaer jo bare sender pengene retur til i tilsvarende situationer) nej vi skal bekræfte , herefter skal vi så ind på deres hjemmeside og dér bede om at få pengene retur- men men her står at vi ikke har noget til gode- tilbage til TDC- det skal de nok ordne vi skal bare indtaste den kode vi tidligere har modtaget- ud at lede og så tilbage til hjemmesiden, hvor den side vi skal bruge er umulig at finde. 
SUK !
Hver gang man forsøger at kontakte TDC er der enten 30-45 minutters ventetid på telefonen - eller på mail har de 2 ugers svartid-
Det drejer sig om 270,- kr.  - så efter at have brugt timer på dette foretagende, der jo i betænkelig grad opfører sig, som om de næsten bevidst netop forsøger at få os til at give op, ja så er vi ved at give op.
 At TDC først uberettiget tager vores penge og derefter i den grad besværliggør tilbagebetalingen ved hele tiden at påføre os arbejdsopgaver, der ender i blindgyder, føles som ren Chikane og man får unægtelig indtryk af at det er bevidst politik fra TDC´s side-
Jeg ved ikke hvad man kalder sådan noget, men jeg ved at jeg føler mig udsat for svindel og bedrag.

SVAR til TDC ved Ajla
Tak for dit venlige svar, og jeg vil gerne understrege at min oplevelse med TDC medarbejdere gennemgående er meget positiv, stort set altid venlig og imødekommende behandling, men TDC som firma er bestemt en udfordring.
Det videre forløb var at vi igen prøvede at fine den side hvor vi skulle logge ind og indtaste kode og bankkonto- denne gang kom vi endnu kortere, for nu var vi jo ikke kunde mere, så vores kundenr. var ugyldigt !
Min kone  prøvede at ringe, men opgav pga. ventetid- så valgte vi "EMILIES" model (Emile er en bekendts datter, som trykker "ønsker at købe et TC produkt" - der er ingen ventetid - undskylder for fejltryk men bliver så stillet om  til service telefornen- det virkede og en venlig medarbejder lovede at pengene ville blive overført i løbet af få dage- så det venter vi på.
Jeg synes det er helt og aldeles uacceptabelt at TDC udsætter kunderne for så meget besvær, når de bare kunne gøre som andre firmaer:  sætte beløbet tilbage på en konto de har hævet fra - jeg synes stadig det virker yderst suspekt at man lokker kunden rundt til flere blindgyder når det kan gøres så enkelt.
Mht travlhed på telefonerne (30-45min) -og det oplever jeg hver gang - og 2 ugers ventetid på mail- så er "travlhed" en groft misvisende betegnelse, - når der altid er ventetid er det ikke "travlhed" så er det TDC ledelsen der fuldt bevidst har valgt at yde en uacceptabel dårlig service over for kunderne.
Jeg har valgt at skifte telefonselskab pga. elendig telefonadgang,  da jeg i mit nye selskab havde problemer med min telefonsvarer ringede jeg til dem, telefonen blev taget med det samme og problemet løst - det har jeg aldrig nogensinde oplevet med TDC.

Så længe TDC har så elendig telefonservice som tilfældet er. og så længe man skal bruge timer over flere uger på at få uretmæssigt hævede penge tilbage  kan jeg kun fraråde at man tegner abonnement i TDC- ikke pga af medarbejderne, men pga. ledelsens politik.